קייטי סאקהוף

קת'רין אן "קייטי" סאקהוף (באנגלית: Kathryn Ann "Katee" Sackhoff; נולדה ב-8 באפריל 1980) היא שחקנית אמריקאית. ידועה בעיקר בשל דמותה כסרן קארה "סטארבאק" ת'רייס בסדרת הטלוויזיה "בטלסטאר גלקטיקה" עליה זכתה בפרס סאטורן, בתור דנה וולש בסדרת הדרמה של רשת Fox;‏ "24", בשל דמותה כניקו ברקינרידג' בסדרת המדע-בדיוני של נטפליקס "חיים אחרים" ובשל דמותה כוויקטוריה "ויק" מורטי בסדרת בדרמת הפשע "לונגמייר". קייטי סאקהוף נולדה בפורטלנד שבאורגון וגדלה בסנט הלנס (St. Helens) שבאורגון. אמה של סאקהוף, מרי, הייתה רכזת תוכנית ESL (תוכנית ללימוד אנגלית כשפה שנייה), ואביה דניס הוא יזם מקרקעין. אחיה אריק הוא אחד הבעלים של מוסך ליד פורטלנד‏. היא סיימה את לימודיה התיכוניים בשנת 1998, בבית הספר תיכון "Sunset High School". סאקהוף החלה לשחות בגיל צעיר ותכננה להפוך לספורטאית מקצוענית אך בעקבות פציעה בברכה הימנית ויתרה על כך. בעקבות הפציעה החלה סאקהוף לתרגל יוגה. תפקידה הקולנועי הראשון של סאקהוף היה בסרט "Fifteen and Pregnant" בשנת 1998, בו שיחקה את קרן גוטארוס, מתבגרת עם תינוק. הסרט המריץ אותה לעבור להוליווד ולפתוח בקריירת משחק לאחר שתסיים את התיכון. תפקידה החוזר הראשון של סאקהוף היה כאנני בסדרה של MTV‏, "Undressed". תפקיד המשנה הבא שלה היה כנל ביקפורד בסדרת הטלוויזיה "The Education of Max Bickford", שבוטלה לאחר עונה אחת. סאקהוף ערכה את הופעת הבכורה שלה בקולנוע בסרט "My First Mister", ולמחרת הופיעה כג'נה "ג'ן" דנציג בסרט "Halloween: Resurrection". התפקיד הבולט ביותר של סאקהוף הוא כקארה "סטארבאק" ת'רייס במיני הסדרה ובסדרת הטלוויזיה העוקבת, בטלסטאר גלקטיקה. סאקהוף זכתה בפרס סאטורן בשנת 2005 לשחקנית הטובה ביותר בטלוויזיה בזכות גילום דמותה של סטארבאק. אישיותה של סאקהוף גרמה לכותבים לפתח את דמותה של סטארבאק כדמות הפכפכה ומורכבת יותר. רונלד ד. מור, המפיק בפועל של בטלסטאר גלקטיקה, תיאר אותה כבעלת אישיות ממגנטת והמפיק דייוויד אייק הרחיב את קביעתו של מור כשאמר: אנחנו ראינו את כל הצד האחר לגמרי [של סטארבאק] רק בגלל קייטי: פגיעות, חוסר ביטחון, ייאוש. התחלנו לשחרר את עצמנו כדי לחקור את חולשת האופי [של סטארבאק], כי ידענו שקייטי יכולה לבטא את הדברים האלה מבלי להתפשר על החוזק של הדמות. לקראת סוף הצילומים של בטלסטאר גלקטיקה, סאקהוף התחילה להרגיש חולשה פיזית. זמן קצר לאחר הצילומים, היא אובחנה כחולה בסרטן בלוטת התריס. לאחר ניתוח להסרת בלוטת התריס שלה, היא לא הזדקקה לרדיותרפיה ועד פברואר 2009 מצב המחלה היה בנסיגה. בשנת 2007, סאקהוף לוהקה כסייבורגית המרושעת שרה קורבוס בסדרת הטלוויזיה קצרת הימים של רשת NBC,‏ "Bionic Woman". דייוויד אייק, המפיק בפועל של התוכנית, ציין: "היא מציאה מאוד מיוחדת. השחקנים האלה שיכולים לשלב את האיכויות של כוח ופגיעות, הם בדרך כלל אלה שאנשים קוראים להם כוכבי קולנוע". סאקהוף גילמה את הדמות הנשית הראשית בסרט הפעולה/מדע בדיוני "The Last Sentinel" ובמותחן העל טבעי "רעש לבן 2"; שניהם משנת 2007. באותה השנה שיחקה בסרט הטלוויזיה "How I Married My High School Crush", שם גילמה סאקהוף את הדמות הראשית‏. סאקהוף הופיעה בהופעות אורח בפרקים של "פשע מן העבר",‏ "ER", "חוק וסדר" ו"רובוט צ'יקן". מ-2014 עד 2018, היא הייתה במערכת יחסים עם השחקן קארל אורבן. בשנת 2018, סאקהוף פגשה את רובין גדסבי בוונקובר, קולומביה הבריטית. בני הזוג התארסו ב-8 באפריל 2020, ביום הולדתה ה-40 של סקהוף, ונישאו בתחילת אוקטובר 2021. לבני הזוג נולדה בת בכורה, בדצמבר 2021. אתר האינטרנט הרשמי של קייטי סאקהוף (באנגלית) קייטי סאקהוף, ברשת החברתית פייסבוק קייטי סאקהוף, ברשת החברתית אקס (טוויטר) קייטי סאקהוף, ברשת החברתית אינסטגרם קייטי סאקהוף, סרטונים בערוץ היוטיוב קייטי סאקהוף, במסד הנתונים הקולנועיים IMDb (באנגלית) קייטי סאקהוף, באתר "אידיבי", מאגר הידע העברי לקולנוע ישראלי ועולמי קייטי סאקהוף, באתר AllMovie (באנגלית) קייטי סאקהוף, באתר Rotten Tomatoes (באנגלית) קייטי סאקהוף, באתר Box Office Mojo (באנגלית) קייטי סאקהוף, באתר Metacritic (באנגלית) קייטי סאקהוף, במסד הנתונים הקולנועיים KinoPoisk (ברוסית) קייטי סאקהוף, באתר אפל מיוזיק (באנגלית) קייטי סאקהוף, באתר Last.fm (באנגלית) ריאיון עם קייטי סאקהוף ב-AOL קנדה (באנגלית) דודי כספי, לוס אנג'לס‏, קייטי סאקהוף: "הייתי עדה להרבה שיחות חולין על סקס". ראיון, באתר וואלה, 9 בספטמבר 2013 "Katee Sackhoff Film Reference biography". Filmreference.com. נבדק ב-18 באפריל 2010. {{cite web}}: (עזרה) Uno, Wesley (18 בדצמבר 2008). "At Portland Speed Industries, car dreams become a reality". OregonLive.com. נבדק ב-21 בפברואר 2012. {{cite web}}: (עזרה)‏ Staff – Portland Speed Industries Katee Sackhoff: Yoga Variety. July 11, 2006 February 6, 2009 (6 בפברואר 2009). "Interview: Starbuck Steps It Up". Dose.ca. אורכב מ-המקור ב-2011-09-14. נבדק ב-18 באפריל 2010. {{cite web}}: (עזרה)‏ IMDb – Katee Sackhoff "How I Married My High School Crush". LMN.tv. אורכב מ-המקור ב-2008-12-24. נבדק ב-20 באוגוסט 2011. {{cite web}}: (עזרה)‏